

Luka Rakojević je rođen 28. septembra 1991. godine u Nikšiću. U istom gradu je završio Osnovnu školu „Olga Golović“ i Gimnaziju „Stojan Cerović“. Na Fakultetu umjetnosti je završio osnovne (prosjek 9,89), specijalističke (prosjek 10,00) i magistarske studije (9,87). Diplomirao je ocjenom 10 kod prof. dr Maje Đurić i magistrirao ocjenom 10 kod prof. dr Tonka Maroevića. Ima titulu magistra teorije savremene umjetnosti. Trenutno je na doktorskim studijama.

Tokom osnovnih i specijalističkih studija bio je saradnik i urednik rubrike za kulturu studentskog portala tragom.me. Učesnik je sedam međunarodnih naučnih skupova u zemlji i regionu. Apstrakt rada je objavio i na *VI International Forum for Doctoral Candidates in East European Art History, Berlin*, organized by the *Chair of East European Art History*, Humboldt University Berlin (maj 2019).

Autor je teksta *Splin slikara* za monografiju akademskog slikara Pera Nikčevića (Boka, 2016) i pisac brojnih tekstova za časopise koji se bave različitim sferama umjetnosti i kulture. Tekstove je objavljivao i u časopisima profilisanim ka humanističkim studijama. Koautor je jedne publikacije objavljene na engleskom jeziku. Objavio je više književnih tekstova u zbirkama poezije i proze.

Dobitnik je većeg broja studentskih nagrada, kao i Nagrade *Najbolji mladi strip teoretičar Balkana* 2017. u Leskovcu. Autor je tekstova za više kataloga izložbi, učesnik književnih promocija i predavač na različitim manifestacijama. Držao je predavanja po pozivu u mnogim institucijama kulture širom Crne Gore i na brojnim događajima i tribinama.

Angažovan je na izradi *Leksikona likovne umjetnosti Crne Gore* kao sekretar Redakcije i autor nekoliko tekstova, i kao autor dva članka za *Leksikon etnografije Crne Gore*, koje realizuje Crnogorska akademija nauka i umjetnosti. Jedan je od autora tekstova za projekat *Njegoševa.me*. Bilježi i angažman na projektu *Interactive cultural digital map of Montenegro*.